**Ministru kabineta noteikumu projekta “Kārtība, kādā sagatavo, pārbauda un iesniedz ziņojumu par jūras transporta oglekļa dioksīda emisijām” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Tiesību akta projekta anotācijas kopsavilkums | Ministru kabineta noteikumu projekts “Kārtība, kādā sagatavo, pārbauda un iesniedz ziņojumu par jūras transporta oglekļa dioksīda emisijām” (turpmāk – noteikumu projekts) ir izstrādāts saskaņā ar likuma “Par piesārņojumu” 45.1 panta trešo daļu[[1]](#footnote-3) un likuma “Par atbilstības novērtēšanu” 7. panta pirmo daļu, lai pārņemtu atsevišķus Eiropas Padomes un Parlamenta 2015. gada 29. aprīļa regulā Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK (turpmāk – regula Nr. 2015/757) nosacījumus: kā tiek sagatavots, pārbaudīts un iesniegts ziņojums par oglekļa dioksīda (turpmāk – CO2) emisijām, akreditēts pārbaudes veicējs un notiek informācijas aprite starp iesaistītajām institūcijām (Valsts vides dienestu (turpmāk – VVD)), valsts akciju sabiedrību “Latvijas Jūras administrācija” (turpmāk – LJA), Eiropas Komisiju un kuģošanas sabiedrību). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar likuma “Par piesārņojumu” 45.1 panta trešo daļu[[2]](#footnote-4) un likuma “Par atbilstības novērtēšanu” 7. panta pirmo daļu, lai pārņemtu atsevišķus regulas Nr. 2015/757 nosacījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnībasEiropas Parlaments un Padome 2015. gada 29. aprīlī pieņēma Regulu Nr. 2015/757, kas nosaka obligātus pienākumus regulas Nr. 2015/757 3. panta “d” punktā definētajam uzņēmumam (likumprojektā definēts kā “kuģošanas sabiedrība”[[3]](#footnote-5)), kuru īpašumā ir un kuri izmanto noteikta veida jūras kuģus. Regula nosaka pienākumu monitorēt un ziņot šo jūras kuģu radītās CO2 emisijas, kā arī nodrošināt šo ziņojumu verificēšanu (jāveic akreditētiem verificētājiem).Likuma “Par piesārņojumu” 45.1 panta pirmajā daļā ir noteikts:“(1) Kuģošanas sabiedrība katru gadu veic oglekļa dioksīda emisiju monitoringu un Eiropas Komisijai un Valsts vides dienestam sniedz informāciju Regulas Nr. 2015/757 4., 5., 6., 7., 8., 9., 10., 11. un 12. pantā un šajā likumā noteiktajā kārtībā.”Emisiju monitoringa un ziņošanas kārtība kuģošanas sabiedrībām ir noteikta līdzvērtīga Eiropas Savienības Emisijas kvotu tirdzniecības sistēmā noteiktajai (ar dažiem izņēmumiem):* kuģošanas sabiedrība sagatavo monitoringa plānu un iesniedz to akreditētam verificētājam pārbaudei un apstiprināšanai;
* kuģošanas sabiedrība, ņemot vērā apstiprināto monitoringa plānu (verificētas kā atbilstošs), sākot ar 2018. gada 1. janvāri veic kuģu radīto CO2 emisiju monitoringu;
* sākot ar 2019. gada 1. janvāri kuģošanas sabiedrība par katru savu kuģi sagatavo ikgadējo emisiju ziņojumu, kurā tiek iekļauti veiktā monitoringa, kas veikts balstoties uz verificēto monitoringa plānu, rezultāti.

Tādējādi ir saprotams, ka monitoringa plāna iesniegšana un verificēšana ir daļa no emisiju ziņojumu sagatavošanas un iesniegšanas procesa.Regulā Nr. 2015/757 ir atrunāti regulas Nr. 2015/757 3. panta “d” punktā definētā uzņēmuma, kā arī verificētāju pienākumi un atbildības, tomēr tajā ir noteikti arī nosacījumi, kas jāizpilda valsts kompetentajām iestādēm. Šobrīd Latvijas normatīvajos aktos nav definētas konkrētās kompetentās iestādes, kas ir atbildīgas par Regulas Nr. 2015/757 nosacījumu izpildes kontroli un uzraudzību, kā arī nav atrunātas kompetentās iestādes, kas ir atbildīgas par Regulā Nr. 2015/757 noteikto verificētāju akreditāciju, uzraudzību un kontroliUz Latvijas kompetentajām iestādēm attiecas Regulā Nr. 2015/757 noteiktie nosacījumi par:* verificētā emisiju ziņojuma saņemšanu;
* verificētāju akreditācija emisiju ziņojuma verificēšanai;
* regulas Nr. 2015/757 17. pantā definētā atbilstības dokumenta esamības uz kuģa pārbaudi kuģa inspekciju laikā, kas tiek veikta saskaņā ar Direktīvu Nr. 2009/16/EK (Latvijā pārņemta ar Ministru kabineta 2010. gada 21. decembra noteikumiem Nr. 1164 “Ostas valsts kontroles kārtība”);
* sankciju sistēmas par Regulas Nr. 2015/757 8. līdz 12. pantā paredzēto monitoringa un ziņošanas pienākumu nepildīšanu izveide un visu vajadzīgos pasākumu, lai nodrošinātu, ka minētās sankcijas tiek piemērotas, veikšanu;
* efektīvu informācijas apmaiņu un efektīvu sadarbību starp valsts iestādēm, kas atbild par atbilstības nodrošināšanu monitoringa un ziņošanas pienākumiem, vai – attiecīgā gadījumā – iestādēm, kam uzticētas sankciju procedūras;
* izraidīšanas rīkojuma un lēmuma par ienākšanu ostā lēmuma pieņemšanu un izpildi.

Jūras transporta radītā CO2 emisiju apjoma monitorings, ziņošana, verifikācija ir noteikti vairākos Regulai Nr. 2015/757 pakārtotajos Eiropas Komisijas tiesību aktos:1) Eiropas Komisijas 2016. gada 4. novembra Īstenošanas regula Nr.2016/1928 par to, kā nosaka pārvadāto kravu kuģu kategorijām, kas nav pasažieru kuģi, ro-ro kuģi un konteinerkuģi, saskaņā ar Eiropas Parlamenta un Padomes Regulu (ES) 2015/757 par jūras transporta oglekļa dioksīda emisiju monitoringu, ziņošanu un verifikāciju;2) Eiropas Komisijas 2016. gada 4. novembra Īstenošanas regula Nr. 2016/1927 par monitoringa plānu, emisiju ziņojumu un atbilstības dokumentu veidlapām saskaņā ar Eiropas Parlamenta un Padomes Regulu (ES) 2015/757 par jūras transporta oglekļa dioksīda emisiju monitoringu, ziņošanu un verifikāciju3) Eiropas Komisijas 2016. gada 22. septembra Deleģētā regula Nr.2016/2072 par verifikācijas darbībām un verificētāju akreditāciju saskaņā ar Eiropas Parlamenta un Padomes Regulu (ES) 2015/757 par jūras transporta oglekļa dioksīda emisiju monitoringu, ziņošanu un verifikāciju;4) Eiropas Komisijas 2016. gada 22. septembra Deleģētā regula Nr.2016/2071, ar ko groza Eiropas Parlamenta un Padomes Regulu (ES) 2015/757 attiecībā uz oglekļa dioksīda emisiju monitoringa metodēm un noteikumiem par citas attiecīgās informācijas monitoringu.Eiropas Parlamenta un Padomes 2009. gada 23. aprīļa Direktīvā 2009/16/EK par ostas valsts kontroli (pārstrādāta versija) noteiktās inspekcijas saskaņā ar Ministru kabineta 2010. gada 21. decembra noteikumiem Nr. 1164 “Ostas valsts kontroles kārtība” veic LJA Kuģošanas drošības inspekcija. Savukārt izraidīšanas rīkojumu un lēmumu par ienākšanu ostā pieņemšanu un izpildi saskaņā ar Ministru kabineta 2010. gada 21. decembra noteikumiem Nr. 1164 “Ostas valsts kontroles kārtība” veic attiecīgi LJA Kuģošanas drošības inspekcija un Nacionālo bruņoto spēku Jūras spēku flotiles Krasta apsardzes dienests.Tiesiskā regulējuma mērķis un būtība:Noteikumu projekts ir izstrādāts, lai:* definētu to kompetento iestādi, kas nodrošinās verificētāju akreditāciju saskaņā ar Regulu Nr. 2015/757;
* lai definētu tās kompetentās iestādes, kuras ir Regulā Nr. 2015/757 noteiktās informācijas saņēmējas;
* lai iedibinātu efektīvu informācijas apmaiņu un efektīvu sadarbību starp iestādēm, kas Latvijā tiek noteiktas kā atbildīgās par atbilstības nodrošināšanu monitoringa un ziņošanas pienākumiem.

Regula Nr. 2015/757 (6. panta 3. punkts, 12. panta 1. punkts, 17. panta 4. punkts) noteic, ka monitoringa plānu, emisiju ziņojumu, verificētāju ziņojumu un atbilstības dokumentu sagatavošana vai aprite notiek, izmantojot automatizētas sistēmas un datu apmaiņas formātus, ietverot elektroniskas veidlapas.Šīs veidlapas un sistēma ir noteikta ar Eiropas Komisijas 2016. gada 4. novembra Īstenošanas regulu Nr. 2106/1927 par monitoringa plānu, emisiju ziņojumu un atbilstības dokumentu veidlapām saskaņā ar Eiropas Parlamenta un Padomes Regulu (ES) 2015/757 par jūras transporta oglekļa dioksīda emisiju monitoringu, ziņošanu un verifikāciju (turpmāk – Regula Nr. 2016/1927), ar kuru tika noteikts, ka minētā automatizētā sistēma ir Eiropas Jūras drošības aģentūras pārvaldītā automatizētā Eiropas Savienības informācijas sistēma THETIS MZV (turpmāk – THETIS MZV).Līdz ar to ir secināms, ka Administratīvā procesa likumā noteiktā kārtība attiecībā uz iesniegumu iesniegšanu nav piemērojama attiecībā uz jūras transporta CO2 emisiju monitoringu, ziņošanu un verifikāciju.Noteikumu projekta 8.punkts noteic, ka iekļautais nosacījums par ikgadējā emisiju ziņojuma iesniegšanu stājas spēkā 2019. gada 1. janvārī saskaņā ar regulas Nr. 2015/757 11. panta 1. punktu. Noteikumu projekta 9. punkts noteic, ka iekļautais nosacījums stājas spēkā 2019. gada 1. jūlijā, lai panāktu saskaņotību ar Ministru kabineta 2017. gada 27. jūnija noteikumiem Nr. 383 “Grozījumi Ministru kabineta 2010. gada 21. decembra noteikumos Nr. 1164 “Ostas valsts kontroles kārtība”. Grozījumi Ministru kabineta 2010. gada 21. decembra noteikumos Nr. 1164 “Ostas valsts kontroles kārtība”, kas stāsies spēkā 2019. gada 1. jūlijā, jau ir atrunāta kārtība, kādā notiek kuģa izraidīšana un ienākšanas aizliegšana kontekstā ar Regulas Nr. 2015/757 prasību neievērošanu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts noteic:* Regulas Nr. 2015/757 3. panta “d” punktā definēto uzņēmumu, kas veic Regulā Nr. 2015/757 noteiktās darbības – attiecībā uz pienākumu veikt jūras transporta CO2 emisiju monitoringu, ziņošanu un verifikāciju;
* VVD – attiecībā uz Regulā Nr. 2015/757 kuģiem noteikto monitoringa un ziņošanas prasību izpildes uzraudzīšanu un kontroli savas kompetences ietvaros.
 |
| 2. | Tiesiskā regulējuma ietekme uz tautsaimniecību un administratīvo slogu | *Regulas Nr. 2015/757 3. panta “d” punktā definētajam uzņēmumam un verificētājam*Regulas Nr. 2015/757 3. panta “d” punktā definētajam uzņēmumam pienākumi un atbildība ir noteikta ar Regulu Nr. 2015/757 – līdz 2017. gada 31. augustam ir jāsagatavo un savam izvēlētajam akreditētajam verificētājam jāiesniedz jūras kuģu, kas atbilst Regulas Nr. 2015/757 tvērumam, veikto darbību un tajās radīto CO2 emisiju monitoringa plānu, sākot ar 2018. gadu jāveic kuģu radītais CO2 emisiju monitorings un, sākot ar 2019. gadu, jāiesniedz emisiju ziņojums par kuģu radīto CO2 emisiju apjomu iepriekšējā gadā, kā arī uz kuģa ir jāuzglabā atbilstības dokuments. Noteikumu projekts neparedz papildus nosacījumu, vai Eiropas Savienības tiesību aktos iekļauto nosacījumu stiprināšanu.*VVD*Ir paredzams, ka VVD palielināsies administratīvais slogs, jo šīs iestādes tiek noteiktas kā kompetentās iestādes atbilstoši Regulas Nr. 2015/757 prasībām. VVD tiek noteiktas šādas papildus administratīvās funkcijas: * ikgadējo emisiju ziņojumu saņemšana caur informācijas apmaiņas rīku THETIS MZV (ziņojumu rīkā ievieto kuģu uzņēmums, un kā saņēmējs primāri būs Eiropas Komisija un VVD, ziņojums nekādi citādi papildus nav jāapstrādā);
* informācijas saņemšana no verificētājiem par tiem Latvijas karoga kuģiem, kuriem ir ticis verificēts (kā atbilstošs vai kā neatbilstošs) monitoringa plāns;
* informācijas saņemšana no verificētājiem par Regulas Nr. 2015/757 17. pantā 1. punktā minētā atbilstības dokumenta izdošanu Latvijas karoga kuģiem;
* informācijas saņemšana par inspekciju laikā veikto pārbaudi par atbilstības dokumenta esamību uz kuģa.

Noteikumu projekta tiesiskā regulējuma ietekme uz uzņēmējdarbības vidi*Regulas Nr. 2015/757 3. panta “d” punktā definētajam uzņēmumam* pienākumi un atbildība ir noteikta ar Regulu Nr. 205/757. Noteikumu projekts neparedz papildus nosacījumu, vai Eiropas Savienības likumdošanas aktos iekļauto nosacījumu stiprināšanuNav paredzama būtiska ietekme uz uzņēmējdarbības vidi, jo atbilstoši regulas Nr. 2015/757 3. panta „d” punktā definētajam uzņēmumam būs jāveic tikai viņu īpašumā esošo jūras kuģu radīto CO2 emisiju monitoringu un ziņošanu par to, bet nebūs obligāti uzlikts pienākums veikt kādas CO2 emisiju samazināšanas vai ierobežošanas darbības. |
| 3. | Administratīvo izmaksu monetārs novērtējums | Šobrīd netiek paredzēta noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4.  | Atbilstības izmaksu monetārs novērtējums | Regulas Nr. 2015/757 prasību izpilde vienam kuģim pēc Komisijas aprēķiniem izmaksās 6 700 – 15 600 *euro* gadā[[4]](#footnote-6) atkarībā no aprēķina metodes, kuģa tipa un pārvadātās kravas.Noteikumu projekts nenosaka papildus prasības.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 | izmaiņas, salīdzinot ar vidēja termiņa budžeta ietvaru 2020 |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | VVD tiek noteikta kā kompetentā iestāde, kas uzrauga un kontrolē regulā Nr. 2015/757 kuģošanas sabiedrībai noteikto prasību izpildi. Kopumā vērtējot, VVD tiek noteikti papildu pienākumi ar likuma “Grozījumi likumā “Par piesārņojumu”” (stājās spēkā 2018. gada 6. martā) 15., 16. un 17. pantu, kā arī noteikumu projekta 3. 7., 8 un 9. punktu, ko VVD veiks esošā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Regula Nr. 2015/757;2. Regula Nr. 2016/1927. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | **Regula Nr. 2015/757** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 3.panta “f” punkts | Noteikumu projekta 1.2. apakšpunkts | Ieviests pilnībā | Netiek ieviests, paredzot stingrākas vai mazāk stingras prasības |
| 6. panta 1. punkts; 11. panta 1. punkts;12.pants | Noteikumu projekts 2. punkts  | Ieviests pilnībā | Netiek ieviests, paredzot stingrākas vai mazāk stingras prasības |
| 14.panta 1.punkts, 16. pants | Noteikumu projekta 4.punkts | Ieviests pilnībā | Netiek ieviests, paredzot stingrākas vai mazāk stingras prasības |
| 17. panta 4. punkts | Noteikumu projekta 6.3. punkts | Ieviests pilnībā | Netiek ieviests, paredzot stingrākas vai mazāk stingras prasības |
| 20. panta 2. punkts | Noteikumu projekta 6. un 7.punkts | Ieviests pilnībā | Netiek ieviests, paredzot stingrākas vai mazāk stingras prasības |
| Attiecīgā ES tiesību akta datums, numurs un nosaukums | **Regula Nr. 2016/1927** |
| A | B | C | D |
| 2.panta 1.punkts,3.panta 1.punkts | Noteikumu projekta 2.punkts | Ieviests pilnībā | Netiek ieviests, paredzot stingrākas vai mazāk stingras prasības |
| 4.panta 1.punkts | Noteikumu projekta 5.punkts | Ieviests pilnībā | Netiek ieviests, paredzot stingrākas vai mazāk stingras prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts publicēts Vides aizsardzības un reģionālās attīstības ministrijas tīmekļvietnē 2017. gada 6. decembrī. |
| 3. | Sabiedrības līdzdalības rezultāti | No sabiedrības viedokļi un komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD, Latvijas Nacionālais akreditācijas birojs, LJA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros un izmantojot esošos cilvēkresursus. Precīza ietekme ir vērtēta likuma “Grozījumu likumā “Par piesārņojumu”” (stājās spēkā 2018. gada 6. martā) anotācijā. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Baltroka, 67026594

Elina.Baltroka@varam.gov.lv

1. Likuma “Par piesārņojumu” redakcijā, kas stājās spēkā 2018. gada 6. martā [↑](#footnote-ref-3)
2. Likuma “Par piesārņojumu” redakcijā, kas stājās spēkā 2018. gada 6. martā [↑](#footnote-ref-4)
3. Likuma “Par piesārņojumu” redakcijā, kas stājās spēkā 2018. gada 6. martā [↑](#footnote-ref-5)
4. CE Delft (2016) *MRV Regulation Assessment of Impacts of Delegated and Implementing Acts*. Pieejams: <https://ec.europa.eu/clima/sites/clima/files/transport/shipping/docs/assessment_of_impact_delegated_implementing_acts_en.pdf> [↑](#footnote-ref-6)